ಇಮ್ಯೂನಿಟಿ ಹೆಚ್ಚಿಸಲು ಟೊಮ್ಯಾಟೋ ಬೆಳ್ಳುಳ್ಳಿ ಚಟ್ನಿ ಕರೋನವೈರಸ್ ರೋಗ ಹರಡುವುವುದನ್ನು ತಪ್ಪಿಸಲು, ಅತ್ಯಂತ ಮುಖ್ಯವಾದ ವಿಷಯವೆಂದರೆ ನಮ್ಮ ಇಮ್ಯೂನಿಟಿಯನ್ನು ಹೆಚ್ಚಿಸಿಕೊಳ್ಳುವುದು. ಇಮ್ಯೂನಿಟಿ ಹೆಚ್ಚಿಸಲು ಎಲ್ಲಾ ಸುರಕ್ಷಿತಾ ಸಲಹೆಗಳನ್ನು ಪಾಲಿಸಬೇಕು. ಶೀತ ಮತ್ತು ಸಾಮಾನ್ಯ ಸೋಂಕುಗಳಿಂದ ನಮ್ಮನ್ನು ರಕ್ಷಿಸಲು ಮಾತ್ರವಲ್ಲದೆ ಅನೇಕ ರೀತಿಯ ಗಂಭೀರ ಕಾಯಿಲೆಗಳಿಂದ ರಕ್ಷಣೆ ನೀಡುವ ಸಾಮರ್ಥ್ಯವೂ ನಮ್ಮ ದೇಹಕ್ಕೆ ಅವಶ್ಯವಾಗಿದೆ. ಕರೋನವೈರಸ್ ಸೋಂಕನ್ನು ತಪ್ಪಿಸಲು ಮತ್ತು ಸೋಂಕಿಗೆ ಒಳಗಾದ ನಂತರ ಶೀಘ್ರವಾಗಿ ಚೇತರಿಸಿಕೊಳ್ಳಲು ಬಲವಾದ ಇಮ್ಯೂನಿಟಿ ಹೊಂದಿರುವುದು ಬಹಳ ಮುಖ್ಯ. ಆದ್ದರಿಂದ, ಇಮ್ಯೂನಿಟಿ ಹೆಚ್ಚಿಸಲು ಇಂದು ಟೊಮ್ಯಾಟೋ ಬೆಳ್ಳುಳ್ಳಿ ಚಟ್ನಿ ತಯಾರಿಸುವ ವಿಧಾನವನ್ನು ನೋಡೋಣ. ಬೇಕಾಗುವ ಪದಾರ್ಥಗಳು : 1 1 ಟೊಮೆಟೊ 2 4 ಬೆಳ್ಳುಳ್ಳಿ ಲವಂಗ 3 1 ಹಸಿರು ಮೆಣಸಿನಕಾಯಿ 4 ಟೀಸ್ಪೂನ್ ಸಾಸಿವೆ ಎಣ್ಣೆ 5 ಒಂದು ಚಿಟಿಕೆ ಉಪ್ಪು 6 ಒಂದು ಚಿಟಿಕೆ ಸಕ್ಕರೆ ತಯಾರಿಸುವ ವಿಧಾನ : ಟೊಮೆಟೊ, ಬೆಳ್ಳುಳ್ಳಿ ಮತ್ತು ಮೆಣಸಿನಕಾಯಿಯನ್ನು ಲಘುವಾಗಿ ಫ್ರೈ ಮಾಡಿ. ಇದಕ್ಕೆ ಸಾಸಿವೆ ಎಣ್ಣೆ, ಉಪ್ಪು ಮತ್ತು ಸಕ್ಕರೆ ಸೇರಿಸಿ ಮತ್ತು ಅವುಗಳನ್ನು ಚೆನ್ನಾಗಿ ಪೇಸ್ಟ್ ಮಾಡಿ. ನಂತರ ಸ್ವಲ್ಪ ಎಣ್ಣೆ, ಸಾಸಿವೆ, ಕರಿಬೇವಿನಿಂದ ಒಗ್ಗರಣೆ ಮಾಡಿ ಅದನ್ನು ಚಟ್ನಿಯ ಜೊತೆ ಸೇರಿಸಿ. ಟೊಮ್ಯಾಟೋ ಜೀವಸತ್ವಗಳು ಮತ್ತು ಗ್ಲುಟಾಥಿಯೋನ್ ಅನ್ನು ಒದಗಿಸುತ್ತದೆ, ಮತ್ತು ಕ್ಯಾನ್ಸರ್ ನಂತಹ ಮಾರಣಾಂತಿಕ ಕಾಯಿಲೆಗಳಿಂದ ದೂರವಿರಲು ಸಹಾಯ ಮಾಡುತ್ತದೆ. ಪ್ರಿಬಯಾಟಿಕ್, ಶಿಲೀಂಧ್ರ ವಿರೋಧಿ ಮತ್ತು ಬ್ಯಾಕ್ಟೀರಿಯಾ ನಿರೋಧಕವಾಗಿರುವ ಬೆಳ್ಳುಳ್ಳಿ ಹೃದಯವನ್ನು ಆರೋಗ್ಯವಾಗಿಡಲು ಮತ್ತು ಇಮ್ಯೂನಿಟಿ ಹೆಚ್ಚಿಸಲು ಸಹಾಯ ಮಾಡುತ್ತದೆ.